Diari Oficial de la Generalitat Valenciana


Sumari del DOGV 9726, del 16-11-2023 (2023/11995)

RESOLUCIÓ de 8 de novembre de 2023, de la Vicepresidència Primera i Conselleria de Cultura i Esport, per la qual s'integren en la Xarxa de Biblioteques Públiques de la Comunitat Valenciana diversos centres de lectura pública municipals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9726

Data del DOGV
:   16-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11585


Data del document
:   08-11-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 8 de novembre de 2023, de la Vicepresidència Primera i Conselleria de Cultura i Esport, per la qual s'integren en la Xarxa de Biblioteques Públiques de la Comunitat Valenciana diversos centres de lectura pública municipals de la Comunitat Valenciana. [2023/11987]  
La Generalitat gaudeix de competències en matèria de biblioteques, de conformitat amb el que disposen l'article 148.1.15 de la Constitució Espanyola i l'article 49.1.6a de l'Estatut d'Autonomia de la Comunitat Valenciana, i la Generalitat ha assumit totes les funcions en matèria de biblioteques d'interés per a la Comunitat a través del Reial decret 3066/1983, de 13 d'octubre.  
La Llei 4/2011, de 23 de març, de la Generalitat, de biblioteques de la Comunitat Valenciana, estructura el Sistema Bibliotecari Valencià, dins del qual s'integren, entre altres, les biblioteques públiques municipals, agències de lectura públiques municipals i serveis bibliotecaris mòbils municipals de la Comunitat Valenciana, i el capítol III del títol II regula la Xarxa de Biblioteques Públiques de la Comunitat Valenciana.  
  
L'article 29 de l'esmentada llei regula la integració dels centres de lectura públics municipals en la Xarxa de Biblioteques Públiques de la Comunitat Valenciana. En el punt 1 d'aquest article s'estableix que els centres de lectura pública municipals s'integraran en la Xarxa de Biblioteques Públiques de la Comunitat Valenciana per mitjà d'una resolució de la conselleria competent en matèria de biblioteques, amb la sol·licitud prèvia dels ajuntaments interessats i després de la verificació dels requisits establits en els articles 24 a 28 de l'esmentada Llei 4/2011.  
En virtut d'això, resolc:  
  
Integrar en la Xarxa de Biblioteques Públiques de la Comunitat Valenciana els centres de lectura pública municipals següents:  
 Biblioteca Pública Municipal de Borriol.  
 Agència de Lectura Municipal Josep Ivars, de la Xara (Dénia).  
 Agència de Lectura Municipal de Massalfassar.  
 Biblioteca Pública Municipal de Turís.  
  
La present resolució es notificarà conforme amb el que estableixen els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, es podrà interposar un recurs potestatiu de reposició davant del mateix òrgan que l'ha dictada, en el termini d'un mes comptat des l'endemà de la publicació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats de l'endemà de la publicació. Tot això de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 8 de novembre de 2023.- El vicepresident primer i conseller de Cultura i Esport: Vicente José Barrera Simó.